Hanna Paulsberg

Hanna Paulsberg (født 13. november 1987) er en norsk saksofonist og komponist fra Rygge. Hun er datter av visesanger og tidligere jazztrommeslager Håkon Paulsberg. Paulsberg lever som frilansmusiker med base på Kapp, og er aktuell i band som Hanna Paulsberg Concept, GURLS,  Trondheim Jazzorkester, Flukten og Finity.


== Biografi ==
Paulsberg startet å spille saksofon som 15-åring, etter å ha hørt en CD med den amerikanske saxofonisten Stan Getz. Året etter begynte hun på musikklinja ved Kirkeparken VGS i Moss, der hun fikk Jørn Winnæss som saksofonlærer. Hun fortsatte videre på Toneheim Folkehøgskole, der hun ble undervist av Anders Lønne Grønseth. Etter Toneheim kom hun inn på Jazzlinja ved NTNU i Trondheim der hun studerte hos blant annet John Pål Inderberg og Eirik Hegdal. I 2019 fullførte hun en master i utøvende jazz ved Norges musikkhøgskole.
Under Jazzfest i Trondheim i 2015 ble Paulsberg utnevnt til NTNU-jazzambassadør 2015–2016. Tidligere ambassadører har vært blant annet Håkon Kornstad, Ola Kvernberg Trio, Håkon Mjåset Johansen og Kirsti Huke. 
Paulsberg har spilt med musikere som Chick Corea, Bobo Stenson, Bugge Wesseltoft, Karin Krog, Marilyn Mazur, Jan Eggum, Svante Thuresson, Jimi Tenor, Georg Riedel og Henning Sommerro. Hun har turnert og spilt i land som Indonesia, Singapore, Madagaskar, Angola, USA, Grønland, Irland, England, Skottland, Finland, Estland og Tyskland med diverse prosjekter. I 2012 ble hun valgt ut som Norges representant i European Youth Jazz Orchestra, og de dro på turné i store deler av Øst-Europa.
I 2016 dro Paulsberg som en del av Trondheim Jazzorkester til New York etter invitasjon fra Chick Corea, og spilte to konserter med han på den legendariske jazzklubben Blue Note. Samme år spilte de konsert på North Sea Jazz Festival i Rotterdam, og i mai 2017 fulgte en turné på norske jazzfestivaler og klubber.
I september 2016 samlet Paulsberg på bestilling fra Nasjonal Jazzscene et lag av musikere som hun skrev musikk for. Bandet bestod av Bobo Stenson(piano), Laura Jurd (trompet), Mats Eilertsen(bass) og Hans Hulbækmo(trommer), og prosjektet ble sendt ut på turné i regi av Nasjonal Jazzscene.
Hun ble tildelt Gammleng-prisen i klassen jazz for 2019.I 2021 bestilte Jazzfest i Trondheim et bestillingsverk av Paulsberg. Hun hadde samme år blitt spurt om å komponere for Trondheim Jazzorkester, og valgte dermed å slå sammen de to. Resultatet ble et bestillingsverk med GURLS og Trondheim Jazzokrester, som opptrådte på Jazzfest, Mandaljazz, Moldejazz og Sildajazz sommeren 2021.


== Hanna Paulsberg Concept ==

Paulsbergs hovedprosjekt er Hanna Paulsberg Concept og består av musikere hun møtte ved Jazzlinja i Trondheim:

Trygve Waldemar Fiske - Kontrabass
Hans Hulbækmo - Trommer
Oscar Grönberg - Piano
Hanna Paulsberg - Saxofon og komposisjonerBandet var opprinnelig eksamensprosjektet til Paulsberg, og ble startet vinteren 2010.
I oktober 2012 ga HPC ut debutplaten Waltz for Lilli på Øra Fonogram, og i februar 2014 kom andreplaten Song for Josia ut på samme selskap. I 2016 vekket de Norsk Jazzforums gamle plateselskap ODIN til live igjen med sin tredje plate Eastern Smiles, og i oktober 2018 slapp de sin fjerde plate Daughter of the Sun med den svenske trompetisten Magnus Broo på samme selskap. Platen ble nominert til Spellemannprisen i jazz 2018.Kvartetten ble kåret til årets Young Nordic Jazz Comets i 2011. Samme år vant de Trondheim Jazzfestivals talentpris.


== GURLS ==
Hanna Paulsberg er initiativtaker og låtskriver for trioen GURLS, som opprinnelig bestod av Emilie Nicolas på vokal og Ellen Andrea Wang i tillegg til Paulsberg selv. I 2017 tok Rohey Taalah over rollen som vokalist, og trioen spilte konserter på Maijazz og Oslo Jazzfestival før de gikk i Propeller Studio og spilte inn debutplata, Run Boy, Run, som kom ut 16. februar 2018. I 2021 komponerte og arrangerte Paulsberg en konsert for GURLS og Trondheim Jazzorkester som hadde urfremføring under Jazzfest i Trondheim, denne gang med Marianna Sangita Angeletaki Røe som vokalist.  
Trioen varmet opp for a-ha i et utsolgt Oslo Spektrum to kvelder på rad i februar 2018, og opptrådte live på Spellemannprisen samme år.  Debutplaten vant Spellemannsprisen i kategorien jazz i 2018. I 2019 ble de nominert til Bendiksenprisen.


== Priser og utmerkelser ==
Spellemannsprisen 2021 i kategori jazz med Flukten
Ella-prisen (Oslo Jazzfestivals hederspris) 2020
Statens Kunstnerstipend 2020-2022
Tildelt Rolf Gammleng prisen i 2019
Spellemannsprisen 2018 i kategori jazz med GURLS
Utnevnt til NTNU Jazzambassadør 2015
Tildelt Jazzfest Talentpris 2011 med Hanna Paulsberg Concept
Vinner av Young Nordic Jazz Comets 2011 med Hanna Paulsberg Concept
Drømmestipendet 2008


== Diskografi ==
Med Hanna Paulsberg ConceptDaughter of the Sun (ODIN 2018)
Eastern Smiles (ODIN 2016)
Song for Josia (Øra Fonogram 2014)
Waltz for Lilli (Øra Fonogram 2012)Med GURLSOui (GURLS og Trondheim Jazzorkester) (Grappa, 2022)
Run, Boy, Run (Grappa, 2018) Med Trondheim JazzorkesterAntropocen - SKRAP og Trondheim Jazzorkester (Fanfare 2017)
Lion - Marius Neset og Trondheim Jazzorkester (ACT 2014)
Ekko - Elin Rosseland og Trondheim Jazzorkester (MNJ Records 2014)
The Death Defying Unicorn - Motorpsycho/Ståle Storløkken og Trondheim Jazzorkester/Trondheimsolistene (Rune Grammofon og Stickman Records 2012)Andre utgivelserVelkommen Håp - Flukten (Odin Records 2021)
Resonans - Dag-Filip Roaldsnes Ensemble (NORCD 2020)
A Collection Of Compositions Reflecting A Year In Life - Simen Kiil Halvorsen Scripted Conversations (Smeik Records 2020)
Jazz på Engelsk, Finitys Destiny - FINITY (Jazzland 2020)
If you listen carefully, the music is yours - Gard Nilssen Supersonic Orchestra (Odin Records 2020)
The Moon Doesn't Drink - Lyder Øverås Røed (Jazzland 2019)
We Are The Granddaughters Of The Witches You Didn't Burn - FINITY (Jazzland 2019)
Edvard Hoems LIVET (NORCD 2019)
Atlantis - SKRAP (Fanfare 2018)
Carla. The Fish - Espen Rud (Curling Legs 2017)
Reiseliv - Torstein Ekspress (Just for the records 2016)
I eit landskap - Dag-Filip Roaldsnes Ensemble (NORCD 2016)
Scripted Conversations - Simen Kiil Halvorsen (AMP Records 2016)
Trøst for stusslige karer - Håkon Paulsberg (Grammofon 2016)
Snøkorn - Thomas Torstrup (Just for the records 2014)
Elevenette - Dan Peter Sundland (Øra Fonogram 2014)
Ændre sida - Håkon Paulsberg (Grammofon 2014)
Bror K - Bror K (Selskapsplater 2013)
Kjellerbandet - The Beat Goes On – A tribute to Buddy Rich (Normann Records 2012)
Kjellerbandet - Hyllest til Thad Jones - Kjellerbandet/Tore Johansen (Normann Records 2008)


== Referanser ==


== Eksterne lenker ==
(en) Offisielt nettsted 
(en) Hanna Paulsberg – kategori av bilder, video eller lyd på Commons 
(en) Hanna Paulsberg på Discogs 
(en) Hanna Paulsberg på MusicBrainz 
(en) Hanna Paulsberg på SoundCloud 
(en) Hanna Paulsberg på AllMusic